ВЪПРОСИ И ОТГОВОРИ ПО ПРОЦЕДУРА 
№ BG161PO003-1.2.03 „Създаване на нови и укрепване на съществуващи технологични центрове”
ОТГОВОР НА ВЪПРОС № 9,
ПОЛУЧЕН НА 10.08.2011 г.

И ПУБЛИКУВАН НА 23.08.2011 г.
ВЪПРОС № 9) 
Уважаеми Дами и Господа,
Във връзка с насоките за кандидастване по процедура BG161PO003-1.2.03 

„Създаване на нови и укрепване на съществуващи технологични центрове”, 

искам да задам следните въпроси:

1. Сдружение подава документи за предварителен подбор. След подаването им възможно ли е смяна на сградата, в която ще се изгражда Технологичния център. Ако е да в кой период:

 а) Преди подаването на документите за кандидастване (Приложение А2);

 б) Преди сключване на договора за безвъздмездна помощ;

 в) С анекс към договова за безвъзмездна помощ по време на изграждането му.

2. Дружество е създадено по чл.357-364 от ЗЗД с цел изграждането на Технологичен център. След изграждането на технологичния център,  допустимо ли е дружеството да престане да съществува, като технологичният център се управлява от един от съдружниците и технологичният център стане собственост на същият съдружник.

Блаогодаря предварително

Георги Атанасов

10.08.2011 г. (дата на постъпване на въпроса)

ОТГОВОР № 9)

1. Следва да имате предвид, че съгласно Приложение Ж „Критерии за предварителен подбор на проектни предложения” от Насоките за кандидатстване по настоящата процедура, при извършването на техническата и финансова оценка на Формулярите за предварителен подбор се оценява иновативният капацитет на кандидата от гледна точка на налични човешки ресурси, материална и техническа база за изграждане и управление на технологичния център. Предвид това, материално-техническата база, в т.ч. поземлен/и имот/и и/или сгради, с които кандидатът е посочил, че разполага и които ще бъдат използвани за целите на изграждането/разширяването на технологичния център, формират част от общата оценка, която получава съответният формуляр за предварителен подбор, за да премине към следващия етап – покана за подаване на пълно проектно предложение – Приложение А2.  

Допълнително, съгласно т. 3.2.1. „Документи за кандидатстване” от Насоките, в случаите когато по проекта е предвидено да бъдат извършвани строително-монтажни работи, към пълното проектно предложение кандидатите следва да приложат снимки, показващи състоянието на сградата/помещенията – обект на СМР, както и най-малко две количествено-стойностни сметки по видове СМР, с предложена цена от изпълнител, съответстваща на техническото задание за заложените по проекта СМР, ако има такива. 

Поради това, в случай че възникне неотложна необходимост да бъде сменена сградата, където ще се помещава технологичният център, е препоръчително това да се осъществи в периода преди подаване на пълното проектно предложение (Приложение А2).  

2. Съгласно чл. 1.8. от Общите условия към финансираните по Оперативна програма „Развитие на конкурентоспособността на българската икономика” 2007 – 2013 договори за безвъзмездна финансова помощ (Приложение Л към Насоките за кандидатстване по настоящата процедура) в срок от пет години след приключване на операцията или три години след приключване на операцията в държавата-членка, която е упражнила правото си на избор за намаляване на този срок за запазване на инвестицията или на работните места, създадени от МСП, проектът не трябва да претърпи значителни изменения. 
Под значителни изменения се разбират изменения, засягащи същността на проекта, условията за неговото изпълнение или пораждащи неоправдани изгоди за фирмата или публичната организация, както и изменения, произтичащи от промяна в характера на собствеността на елемент от инфраструктурата или прехвърлянето на производствената дейност.
В случай, че такива изменения настъпят е възможно Договарящият орган да поиска пълно или частично възстановяване на изплатената безвъзмездна финансова помощ.
